JURBARKO RAJONO SAVIVALDYBĖS TARYBA

SPRENDIMAS

DĖL JURBARKO RAJONO SAVIVALDYBĖS TERITORIJOS TYLIŲJŲ GAMTOS ZONŲ NUSTATYMO

2015 m. kovo 26 d. Nr. T2-53
Jurbarkas

Vadovaudamasi Lietuvos Respublikos vietos savivaldos įstatymo 16 straipsnio 2 dalies 35 punktu, Lietuvos Respublikos triukšmo valdymo įstatymo 13 straipsnio 1 dalies 1 ir 3 punktais, Lietuvos higienos norma HN 33:2011 „Triukšmo ribiniai dydžiai gyvenamuosiuose ir visuomeninės paskirties pastatuose bei jų aplinkoje“, patvirtinta Lietuvos Respublikos sveikatos apsaugos ministro 2011 m. birželio 13 d. įsakymu Nr. V-604 „Dėl Lietuvos higienos normos HN 33:2011 „Triukšmo ribiniai dydžiai gyvenamuosiuose ir visuomeninės paskirties pastatuose bei jų aplinkoje“ patvirtinimo“, Jurbarko rajono savivaldybės taryba n u s p r e n d ž i a:

1. Nustatyti Jurbarko rajono savivaldybės teritorijoje šias tyliąsias gamtos zonas:

1.1. Armenos geomorfologinio draustinio teritorija;

1.2. Margupio kadagyno botaninio draustinio teritorija;

1.3. Viešvilės valstybinio gamtinio rezervato teritorija.

2. Patvirtinti tyliųjų gamtos zonų teritorijoje ekvivalentinį leidžiamą garso lygį – 40 dBA.

Savivaldybės meras	Ričardas Juška